‘अद्वैतिक सिद्धान्त’ के प्रतिपादन में श्री शंकर ने अत्यन्त ज्ञान व विद्वत्तापूर्ण ग्रंथों की रचना की। इनमें से यहाँ ‘प्रस्थान-त्रय’ का उल्लेख करना जरूरी समझता हूँ क्योंकि यह कई मायनों में ‘शंकर-दर्शन’ का एक महत्वपूर्ण सोपान है। इसमें शंकर ने अद्वैत की तीन महान मीमांसाओं के विषय में अत्यन्त सुन्दर विवेचना की है। ये तीन हैं- ब्रह्मसूत्र, दशोयनिषद् एवं गीता। इसमें शंकर ने अद्वैत को ‘ब्रह्म-विद्या’ की परिभाषा देते हुए धु्रव सत्य यानि आत्मा (जोकि अवर्णनीय और अपरिभाषित है) के विषय में बतलाने की कोशिश की है।